दिल्ली के सबसे बड़े थोक बर्तन बाजार डिप्टीगंज स्टेनलेस यूटेंसिल्स ट्रेडर्स एसोसिएशन के अध्यक्ष सुधीर जैन का कहना हैं कि बर्तन बनाने में इस्तेमाल होने वाले स्टेनलेस स्टील का कच्चा माल आयात होता है। ऐसे में रुपए में नरमी से घरेलू कच्चा माल निर्माताओं ने भी दाम बढ़ा दिए हैं जिससे इस साल बर्तन 10-15 फीसदी महंगे हो गए हैं। उन्होंने कहा कि अब तक बर्तनों की थोक खरीद हो चुकी है जो पिछले साल के मुकाबले 20 से 25 फीसदी कम रही। कर्मचारियों को उपहार के तौर पर बर्तन देने के लिए कंपनियों ने भी इस साल कम बजट में बर्तन खरीदे हैं।